Trollfossen (film)

Se annet sted for selve Trollfossen i Romsdalen

Trollfossen er en norsk film fra 1948. Regien var ved Alf Scott-Hansen. Hovedrollene ble spilt av Ola Isene og Wenche Foss.

 Handling 
Den handler om en dyktig pianistinne (spilt av Wenche Foss) som tvinges av sin mann, en skruppelløs vannkraftsutbygger (Ola Isene), til å ofre musikken for elektrifiseringen. Hun forelsker seg i en damvokter (Knut Wigert), men så begynner arbeidsfolkene å sabotere byggearbeidene slik at utenlandske interesser skal få fossen.OSA, Kanskje en film... i VG den 30. mars 1948.

 Musikk 
I filmen brukes Edvard Griegs A-mollskonsert som gjennomgangstema; utdrag fra denne klaverkonserten benyttes en rekke ganger i forbindelse med filmfotografen Per Jonsons filmopptak av norske fosser (hovedsakelig Vøringsfossen) og fjell. Under filming av Skjeggedalsfossen ble sjøflyet med regissørene meldt savnet.Norsk fly savnet ved Møsvatn i Aftenposten den 1. oktober 1947. Flyets pilot var Erling Drangsholt jr., som var sønn av skuespiller Erling Drangsholt (1883–1950).

 Mottagelse 
Ifølge Aftenpostens filmanmelder var filmen «noe av det svakeste en kunne vente seg. Ikke en av de mange replikkene (skrevet av Finn Bø og Sigurd Hoel) er verd det papiret de ble skrevet på».Reidar Lunde, Saga: Trollfossen i Aftenposten den 30. mars 1948.  VGs anmelder var mindre avvisende, og mente filmen var godt fotografert av Per Jonson, men handlingens rytme er altfor langsom og billedfortellingen for omstendelig.

 Bildegalleri 

Referanser

 Eksterne lenker 


Kategori:Filmer fra 1948
Kategori:Norske filmer fra 1940-årene
Kategori:Sort-hvitt-filmer
Kategori:Norskspråklige filmer